CELEX: 32006D0906
Language: hr
Date: 2006-11-30 00:00:00
Title: 2006/906/EZ: Odluka Vijeća od 30. studenoga 2006. o utvrđivanju stajališta koje u ime Zajednice treba zauzeti na Odboru za pomoć u hrani u pogledu produljenja Konvencije o pomoći u hrani iz 1999.

11/Sv. 116
            
            
               HR
            
            
               Službeni list Europske unije
            
            
               123
            
         32006D0906
   
               L 346/26
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 30. studenoga 2006.
   o utvrđivanju stajališta koje u ime Zajednice treba zauzeti na Odboru za pomoć u hrani u pogledu produljenja Konvencije o pomoći u hrani iz 1999.
   (2006/906/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 181. u vezi s njegovim člankom 300. stavkom 2. drugim podstavkom,
   uzimajući u obzir prijedlog Komisije,
   budući da:
   
               (1)
            
            
               Zajednica je sklopila Konvenciju o pomoći u hrani iz 1999. (dalje u tekstu „Konvencija”) Odlukom 2000/421/EZ (1) i produljila odlukama Odbora za pomoć u hrani u lipnju 2002., u lipnju 2003. i u lipnju 2005., kako bi ostala na snazi do 30. lipnja 2007.
            
         
               (2)
            
            
               Dodatno produljenje Konvencije za godinu dana u interesu je Zajednice i njezinih država članica. U skladu s člankom XXV. točkom (b) Konvencije, to produljenje uvjetovano je ostankom na snazi Konvencije o trgovini žitaricama iz 1995. tijekom istog razdoblja. Komisiju koja predstavlja Zajednicu pri Odboru za pomoć u hrani stoga treba ovlastiti Odlukom Vijeća za glasanje u prilog tom produljenju,
            
         ODLUČILO JE:
   Jedini članak
   Stajalište Europske zajednice je da na Odboru za pomoć u hrani glasuje u prilog produljenja Konvencije o pomoći u hrani iz 1999. na razdoblje od još godinu dana pod uvjetom da Konvencija o trgovini žitaricama iz 1995. ostaje na snazi u istom razdoblju.
   Komisija se ovlašćuje za izražavanje tog stajališta na Odboru za pomoć u hrani.
   
      Sastavljeno u Bruxellesu 30. studenoga 2006.
      
         
            Za Vijeće
         
         
            Predsjednik
         
         L. HYSSÄLÄ
      
   
   
      (1)  SL L 163, 4.7.2000., str. 37.